यदि रक्तस्त्राव के लक्षण को छोड दें तो इस इबोला बीमारी में ऐसे कोई लक्षण नहीं है, जो विलक्षण हो। अन्य सभी लक्षण डायरिया और चिकनगुनियां बीमारियों के लक्षणों से मेल खाते हैं। इसलिए इबोला का मुख्य उपचार मीठा और नमकीन पानी है। लेकिन फिलहाल इसका विश्वव्यापी हौवा फैलाया जायेगा और फिर कोई अमेरिकी कंपनी इस बीमारी की दवा, टीका या बैक्सीन तैयार कर देगी। फिर ये दवाएं खासतौर से विकासशील देशों को खपाई जायेंगी। हेपेटाईटिस-बी का हौवा खडा किया गया था, उसके तत्काल बाद इसका टीका और इंजेक्षन बाजार में आ गये। टीका लगाने की मुहिम समाजसेवी संस्थाएं रोटरी और लायन्स क्लब के माध्यम से भी चलाई गईं। देखते देखते कंपनियों ने अरबों की दवाएं खपाकर वारे न्यारे कर लिए।